Frederick Blüwick

# **Adatok:**

**Név:** Frederick Blüwick

**Állampolgárság és vallás:** Noricum-i/germán

**Születési hely/idő:** 455.09.05., Vindobona, Noricum provincia, Római Birodalom

**Apja:** Herman Blüwick

**Anyja:** Olinda Kurst

**Titulus:** Gouverneur

**Foglalkozás:** Gouverneur

**Családi állapot:** Házas

**Felesége:** Adelina Früth

**Gyermekek:** Blaz (15), Conrad (12), Emma (11), Frederika (5)

# **Származása, családja**

Származása nem tisztázott, lehetséges, hogy családja a messzi északról, a mai Stockholm környékéről, vagy picit délebbről, a mai Hamburg környékéről származik, de egy biztos, ősi, germán vér csörgedezik ereiben. A család neve csak a 477-es lázadásnál merül fel. A Blüwick-család betelepüléséről Noricum-ba sem tudunk semmit. A Blüwick-család mindigis kovács mesterségből tartotta fenn magát.

Apja, Herman kovácsmester volt, anyja, Olinda háztartsábeli volt. 3 testvére van: Norbert, aki valószínűleg a családi kovács céhet igazgatja, Penrod és húga, Maud.

# **Gyermekkora és Rähm tanítása**

Frederick Blüwick 455.09.05.-én született Vindobona-ban. Ő volt a második fiú és harmadik gyermek a családban. Már kiskorában meglátszott benne a potenciál, így apja Herman Blüwick több helyi politikai, vallási személyhez is beajánlotta, hogy tanítsák a fiát, míg nem eljött a megmentő.

462.-ben Eldwin Rähm (410?-475) egy germán politikus, alkimista, és teológus szárnyai alá vette. Eldwin látta benne, hogy egykoron nagy hadvezér és államfő lesz belőle, így megtanította neki a matematika alapjait, hogyan használja a propaganda eszközeit, hogy járjon az emberek kedvébe, közben megtanult latinul és görögül.

470.-ben Rähm fizetett neki egy utat, hogy az athéni és római politikát és művészetet ismerje meg. Az athéni és római út 470. szeptemberében megérkezik Athénba. Itt ismerszik meg az athéni demokráciával, az athéni művészettel Rähm egyik barátjának, Alexius Kogropaus segítségével. 2 évet tölt itt és elmegy Rómába. 472. decemberében megérkezik Rómába. Itt is megismeri a római politikát és művészetet. Olyan államférfiak munkájából tanul, mint Caesar, Marcus Aurelius, Periklész, Kleiszthenész.

# **Hazatérése, a lázadás és a kormányzóságig vezető út**

474. júniusába hazatér, s máris két rossz hírrel szembesül: apja meghalt (valószínűleg szívrohamban), míg anyja halálos ágyában fekszik. Testvére, Norbert, őt okolja, hogy apjuk meghalt és anyjuk haldoklik, hisz ha nem kellett volna taníttatni őt, több pénzt lehetett fordítani szüleik gyógyulására. Anyja két nap múlva meghal, s Frederick temeti el. Innentől kezdve testvéreitől elhidegül, később már nem tartja velük a kapcsolatot.

476. márciusában Agrippus kinevezi Vindobona élére, ám Blüwick személyében nem egy szövetségest, hanem egy ellenséget szerzett. Állandóan kritizálta Agrippus-t, így Agrippus lecsukatja két hónappal kinevezése után.

Ám sokáig nem marad bent, germánok egy csoportja 477. februárjában kiszabadítják és a lázadás élére teszik. A lázadást sikerre vezeti, egyesíti Noricum-ot és elfoglalja Raetia-t, később kinevezik Noricum kormányzójának.

# **Magánélete**

13 évesen ismeri meg feleségét Adelina Früth-öt, ám mivel Früth apja erősen Róma barát volt és gazdagabb is volt, mint a Blüwick-család (egyébként a Blüwick család erősen Róma-ellenes volt), így szerelmük titokban maradt. Miután hazatért, s látta, hogy Früth apja meghalt, 475.-ben elvette feleségül Adelina-t. Szerelmükből 2 fiú és 2 lány született: Blaz, Conrad, Emma és Frederika.